text: "БИО ФЮЧЪР" ООД - гр. София
  Начало Контролна дейност Доклади от комплексни проверки Архив доклади - 2018 г. "БИО ФЮЧЪР" ООД - гр. София
  Четвъртък, 29 Март 2018 17:00
  за извършена проверка на "БИО ФЮЧЪР" ООД - гр. София
  На основание Заповед № 86/16.03.2018 год. на Директора на РИОСВ – Благоевград, на 23.03.2018 г. е извършeна проверка на място и по документи на обект, експлоатиран от "БИО ФЮЧЪР" ООД, находящ се в с. Крупник, общ. Симитли.
  Проверката на дружеството се извършва от експерти, с цел установяване спазване на нормативни изисквания по компонент "Атмосферен въздух", фактор "Шум" и фактор "Отпадъци", заложени в Закона за чистотата на атмосферния въздух (ДВ, бр. 45/1996 г. с изм. и доп.), Закона за защита от шума в околната среда (ДВ, бр.74/ 2006 г., с изм. и доп.), Закона за управление на отпадъците /ЗУО/ (ДВ, бр. 53/2012 г. с изм. и доп.) и произтичащи от тях подзаконови нормативни актове.
  Проверяваният обект е цех за производство на пелети. На обекта са разположени две производствени линии, като към момента на проверката линията с производителност до 0,8 т/час не работи, поради планиран ремонт.
  По време на извършването на текущия контрол е съставен Констативен протокол № 10-14/23.03.2018 год., в който са отразени следните факти и обстоятелства.
  За производствения процес се ползва трупна дървесина. По-голямана чат от получения дървесен чипс се ползва за производството на пелети, като чипс се подава и към котелното, с цел осигуряване на топлинна енергия необходима за процеса. От дейността се генерират отпадъци, които не са класифицирани. Същите се съхраняват на обекта.
  Към момента на проверката на обекта не е установено наличието на дървесни отпадъци, приети от външни лица с цел тяхното оползотворяване.
  "БИО ФЮЧЪР" ООД не се явява задължено лице по чл. 59, ал. 1 от ЗУО. Материалите ползвани за опаковането на готовите палети се закупуват от българския пазар, а готовата продукция се реализира извън страната.
  3.2. Компонент "Атмосферен въздух" и фактор "Шум"
  В цеха са инсталирани две самостоятелни линии за производство на пелети. Емисиите след процесите на сушене в двете сушилни инсталации се изпускат, посредством два броя устройства.
  Линията с производителност до 0,8 т/час не работи, поради планиран ремонт. Точката за пробовземане на въздуховода към нея не съответства на изискванията. Към момента на проверката работи само линията, която е въведана в експлоатация през 2017 г. Същата не е оборудвана с точка за пробовземане на вредни емисии. Инсталациите за производство на пелети подлежат на контрол чрез измервания на емисиите на вредни вещества.
  Всички източници на шум от обекта са разположени в закрити помещения. Съгласно утвърдения план за контролната дейност на РИОСВ – Благоевград за 2018 г., при проверката са извършени контролни измервания на излъчвания от обекта шум по измерителен контур и в място на въздействие. По време на измерването е осигурено пълно натоварване на мощностите към действащата производствена линия. Независимо от проведеното контролно измерване, дружеството има задължението за провеждане на собствен мониторинг и предоставяне на резултатите в РИОСВ-Благоевград.
  За констатираните несъответствия на обекта са направени предписания и е поставен срок за отстраняването им. Отговорници за изпълнение на предписанията са "БИО ФЮЧЪР" ООД и управителя на дружеството.